b'\n_START_ARTICLE_\nKettejeva pot\n_START_PARAGRAPH_\nKettejeva pot je pohodni\xc5\xa1ka pe\xc5\xa1pot, poimenovana po pesniku Dragotinu Ketteju. Pot je zasnovalo dru\xc5\xa1tvo Kettejeva pot, in sicer ob 130-letnici pesnikovega rojstva leta 2006. Markirajo jo usmerjevalne table s pesnikovo podobo. 9-kilometrska pot vodi od Trnovega pri Ilirski Bistrici do Prema, pohodnik pa jo prehodi v treh urah._NEWLINE_Tam zunaj je sneg_NEWLINE_in burja nezvanka_NEWLINE_a tebe, nevgnanka,_NEWLINE_le radost in smeh._NEWLINE_Ah, vse drugo je \xc5\xa1lo,_NEWLINE_le tvoj p\xc3\xb3gled \xc5\xbeari \xc5\xa1e,_NEWLINE_tvoje lice rudi \xc5\xa1e_NEWLINE_kot nekdaj lepo._NEWLINE_Ni ve\xc4\x8d na vrteh_NEWLINE_lepih ro\xc5\xbeic razvitih,_NEWLINE_vijolic ni skritih,_NEWLINE_lilij belih ko sneg._NEWLINE_Toda ti si krasn\xc3\xa0_NEWLINE_tako strastna in vro\xc4\x8da_NEWLINE_in sredi naro\xc4\x8dja_NEWLINE_ti vsa si moj\xc3\xa0._NEWLINE__NEWLINE_(Dragotin Kette, Tam zunaj je sneg)'